Dragonja
<s>Dragonja je rijeka koja izvire u Sloveniji kod naselja Popeter, teče sjeverozapadnom Istrom i uljeva se u Piranski zaljev, Jadransko more.</s><s>Duga je 28 km i dijelom svoga toka predstavlja granicu između Hrvatske i Slovenije.</s><s>Površina porječja iznosi 95,6 km2.</s><s>Dragonja ima 18 desnih i 13 lijevih pritoka.</s><s>Među njima su najvažnija desna pritoka Pinjevec i lijeva Argila (poganja), druge imaju bujični karakter.</s><s>Rijeka je nastala spajanjem više potoka u fliškom pobrđu kod Gračišča.</s><s>Isprva teče jugozapadno, a nizvodno promijeni smijer prema sjeverozapadu.</s>

<s>Dragonja ima kišni riječni režim.</s><s>Ljeti često presuši, a za vrijeme kišnih razdoblja (obično zimi) vodostaj naglo naraste i rijeka se izlijeva iz svog korita.</s><s>Srednji ljetni protok pri ušću je 1,8 m3/s. U donjem toku se rijeka napaja iz više stalnih i jakih izvora.</s><s>Rijeka je duboko urezana u mekanu flišnu podlogu.</s><s>Kao posljedica trošenja mekanih laporastih slojeva nastali su slapovi kaskadnog tipa i slobodnopadajući slapovi, a rijeku obilježavaju mnogobrojni brzaci, meanderi, virovi i šljunčare.</s><s>Poznati su slapovi na Škrlima, na pritoku Pasjoku i na potoku Supotu pod Koštobonom.</s><s>U donjem toku Dragonja prelazi u melioriranu naplavnu ravnicu i preusmjerena je u umjetno korito potoka Sv. Odorika, dok po starom koritu u more utječe desni pritok Drnica.</s>

<s>Krajem 19. stoljeća na Dragonji su bile 22 mlinice.</s>

<s>Oko Dragonje može se naći karakteristično vodeno raslinje i vegetacija tipična za krške travnjake.</s><s>Dragonja je bogata ribom kao što su pastrva, cipal, jegulja itd.</s>

<s>Izvori 
M. Požeš: Istrapedia, Dragonja, rijeka
 Dragonja: prostrski atlas
 Boštjan Burger: Hidrografske značilnosti porečja in rečne mreže reke Dragonje</s>

<s>Rijeke u Sloveniji
Rijeke u Hrvatskoj
Jadranski sliv</s>

